Дубасовонь кочкаф материалонза корхтайхть сянь колга, што мордовскяй народть ёткса пяк вяри вастс путневсть нравственнай нежетне, пара койхне. XVI векста сембода пяк шнавсть врагонь эзда аф пелемась, тевса маштомась. Салайхне-колайхне пяк кяжиста наказакшневсть. Дубасов сёрмады, кле, «Цна малань мокшетнень меколыде оцязорсна Тюштян пяк виде ваймоль ломанць, но салайхнень ашезень ужяльде, мярьгондсь повсемс синь».